"อาลีบาบา" เพิ่มจ้างงาน 5,000 ตำแหน่ง รองรับความต้องการ "คลาวด์เซอร์วิส" - FINNOMENA
อาลีบาบา’ เพิ่มจ้างงาน 5,000 ตำแหน่ง รองรับความต้องการ ‘คลาวด์เซอร์วิส’
11 มิ.ย. 2563

“อาลีบาบา” ประกาศเพิ่มการจ้างงานอีก 5,000 ตำแหน่งในแผนกคลาวด์คอมพิวติ้ง นับจากนี้จนถึงสิ้นปี 2020
เพื่อรองรับความต้องการใช้งานสตรีมมิ่ง วิดีโอคอล และระบบจัดเก็บข้อมูลที่เพิ่มสูงขึ้น ท่ามกลางสถานการณ์การแพร่ระบาดของโควิด-19 โดยอาลีบาบาได้เพิ่มงบพัฒนาเทคโนโลยีคลาวด์ถึง 40,000 ล้านหยวน (5,700 ล้านดอลลาร์สหรัฐ) ในปีงบประมาณ 2020 เพิ่มขึ้น 62% จากปี 2019
ขณะที่บริษัทเทคโนโลยีรายใหญ่อย่าง “ไมโครซอฟต์” ก็เพิ่มการจ้างงานหลายร้อยตำแหน่งในส่วน Azure cloud service ของตนเอง ส่วน “อะเมซอน” ก็เพิ่มตำแหน่งงานกว่า 1,000 ตำแหน่งในส่วนเทคโนโลยีคลาวด์ และ “กูเกิล” ก็เพิ่มงานหลายร้อยตำแหน่งเช่นกัน
ทำให้เห็นว่าแม้ว่าสถานการณ์โรคระบาดจะส่งผลให้หลายธุรกิจจำเป็นต้องเลิกจ้างพนักงาน แต่ก็ยังมีหลายบริษัทที่ได้รับอานิสงส์จากพฤติกรรมของผู้บริโภคที่เปลี่ยนแปลงไป
ที่มา : https://www.prachachat.net/world-news/news-475708
แท็ก:
แชร์บทความ: